සංක්‍රාන්තිය: පාසලට ධනාත්මක ආරම්භයක්

පවුල් සඳහා තොරතුරු පත්‍රිකාව

**පාසල් ආරම්භය අභියෝගාත්මක මෙන්ම උද්වේගකර විය හැක. මෙම තොරතුරු පත්‍රිකාව ඔබේ දරුවාගේ මුල් ළමාවිය සේවය පාසලට ධනාත්මක ආරම්භයක් ලබා ගැනීමට උපකාර කරන්නේ කෙසේද යන්න පැහැදිලි කරයි.**

ඔබේ දරුවා දැනටමත් පහත අවස්ථා වැනි බොහෝ වෙනස්කම්වලට භාජනය වී ඇත:

* එක් ක්‍රියාවලියකින් හෝ ක්‍රමවේදයකින් තවත් එකකට මාරුවීම
* සෙල්ලම් කිරීමට හෝ නිවාඩුවලට යාම
* ළමාරක්ෂක හෝ බාලාංශය ආරම්භ කිරීම

මෙම අත්දැකීම් ඔබේ දරුවා නව ස්ථාන හා දේවලට ප්‍රතිචාර දක්වන ආකාරය සහ ඔවුන්ට අවශ්‍ය සහයෝගය මොනවාද යන්න පිළිබඳ අදහසක් ලබා දෙයි.

## පාසලට ධනාත්මක ආරම්භයක් අවශ්‍ය වන්නේ ඇයි?

පාසලට ධනාත්මක ආරම්භයක් ලැබීම ඔබේ දරුවාට සහය වන්නේ:

* වඩා හොඳ ඉගෙනුම් සහ යහපැවැත්මක් ලබා ගැනීමට
* ඔවුන්ගේ ඉගෙනීමට හා සංවර්ධනයට බාධා වීම් වළක්වයි
* ආරක්ෂිත, විශ්වාස සහ සම්බන්ධිත බවක් දැනීමට.

## ඔබේ දරුවා පාසලට ඇතුළත් කිරීම

බොහෝ පාසල් ළමුන් පාසැල් ආරම්භ කිරීමට පෙර වසරේ මැයි මාසයේදී බඳවා ගැනීම ආරම්භ කරයි. ලියාපදිංචි වීමෙන් ඔබට පාසල දැන හඳුනා ගැනීමට සහ පාසල් කටයුතුවලට මාරුවීමට සහභාගී වීමට වැඩි අවස්ථාවක් ලැබේ. මෙම ක්‍රියාකාරකම් වසර අවසානයට බොහොමයක් පෙර ආරම්භ වීම මඟින් පාසලේ පළමු දින කිහිපයෙන් පසුව ද ළමයින් වඩා හොඳින් සංක්‍රමණය වීම සිදු වේ.

## පාසල් වැඩසටහන් හා ක්‍රියාකාරකම්වලට මාරුවීම

පාසල් ක්‍රියාකාරකම්වලට මාරුවීම ඔබට සහ ඔබේ දරුවාට පහත අයුරින් උපකාරී වේ:

* පාසල යනු කුමක්ද යන්න තේරුම් ගැනීමට
* අනෙකුත් ළමයින් හා පවුල් සමඟ මිත්‍රකම් ඇති කර ගැනීමට.

## සංක්‍රාන්ති ඉගෙනුම් හා වර්ධන ප්‍රකාශය

ඔබේ දරුවාගේ මුල් ළමාවියේ ගුරුවරයා සංක්‍රාන්ති ඉගෙනුම් හා සංවර්ධන ප්‍රකාශයක් ලියයි (එය සංක්‍රාන්ති ප්‍රකාශයක් ලෙස හැඳින් වේ). සංක්‍රාන්ති ප්‍රකාශය ඔබේ දරුවාගේ පාසලට සහ පෙර ගුරුවරයාට ඔබේ දරුවා දැන හඳුනා ගැනීමට සහ ඔවුන්ගේ ඉගෙනුම් සැලසුම් කිරීමට උපකාරී වේ. සංක්‍රාන්ති ප්‍රකාශයට අඩංගු වන්නේ:

* ඔබේ දරුවාගේ නම, උපන්දිනය සහ ඡායාරූපයක්
* ඔබේ නම සහ සම්බන්ධතා තොරතුරු
* මුල් ළමාවිය සේවයේ නම සහ සම්බන්ධතා තොරතුරු සහ ඔබේ දරුවාට සහාය දෙන වෙනත් මුල් ළමාවිය වෘත්තිකයන්
* ඔබේ දරුවාගේ රුචිකත්ව, කුසලතා සහ හැකියා ගැන තොරතුරු
* ඔබේ දරුවාට වඩාත්ම ගැලපෙන ඉගැන්වීම් උපක්‍රම.

ඔබේ දරුවා පාසල් කාලයෙන් පිටත රැක බලා ගැනීමට (OSHC) යන්නේ නම්, සංක්‍රාන්ති ප්‍රකාශය OSHC සේවාව සමග ද හුවමාරු කර ගැනේ.

ඔබේ දරුවාගේ සම්පූර්ණ කරන ලද සංක්‍රාන්ති ප්‍රකාශයේ පිටපතක් ඔබට දෙනු ලැබේ. එය ඔබට ඔබේ දරුවාගේ අධ්‍යාපනය පිළිබඳව තේරුම් ගැනීමට, සහය වීමට සහ කථා කිරීමට සහය වේ.

ඔබේ දරුවාගේ සංක්‍රාන්ති ප්‍රකාශය සහය වන්නේ:

* ඔබේ දරුවාගේ රුචිකත්වයන් සම්බන්ධව සැලසුම් කිරීමට
* ඔබේ දරුවාට මුල් ළමාවිය සේවයෙන් පාසලට මාරුවීමට සහාය වීමට.

සංක්‍රාන්ති ප්‍රකාශ සාමාන්‍යයෙන් 4 වන වාරයේ ලියනු ලැබේ. කෙසේ වෙතත්, ඔබේ දරුවාට ආබාධිත තත්ත්වයක් හෝ සංවර්ධන ප්‍රමාදයක් ඇති නම්, සංක්‍රාන්ති ප්‍රකාශය ජුනි හෝ ජූලි මාසවල කලින් ලිවිය හැකිය. ඔබේ දරුවාට අවශ්‍ය අමතර උපකාර සැලසුම් කිරීම ආරම්භ කිරීමට මෙය ඔබට සහ පාසලට උපකාරී වේ.

සංක්‍රාන්ති ප්‍රකාශයේ ඔබට පිරවීම සඳහා කොටසක් ඇත. ඔබේ දරුවා ගැන ඔබ බොහෝ දේ දන්නා නිසා, ඔබේ ආදානය ඉතා වටී. එය පාසලට ඔබටත් ඔබේ දරුවාටත් ධනාත්මක ආරම්භයක් සැලසුම් කිරීමට සහය වේ.

ඔබ හෝ ඔවුන්ගේ මුල් ළමාවිය ගුරුවරයින් වැනි වැඩිහිටියෙකුගේ උපකාරයෙන් ඔබේ දරුවාට පිරවීම සඳහා කොටසක් ද තිබේ. එයට ඇතුළත් වන්නේ:

* චිත්‍රයක්
* ඔබේ දරුවා පාසල ගැන කුතුහලයෙන් සිටින්නේ කුමක් ගැනද
* පාසල් ආරම්භය ගැන ඔවුන්ගේ අදහස් මොනවාද යන්නයි.

## තොරතුරු බෙදා ගන්නා ආකාරය

සංක්‍රාන්ති ප්‍රකාශයන් Insight Assessment Platform භාවිතයෙන් බෙදාගෙන අන්තර්ජාලයේ ගබඩා කරනු ලැබේ.Insight Assessment Platform හි අඩංගු වන තොරතුරු ඕස්ට්‍රේලියාව තුළ ආරක්ෂිතව ගබඩා කර තිබේ.

සියලුම වික්ටෝරියානු රජයේ පාසල් (සහ සමහර කතෝලික හා ස්වාධීන පාසල්) එක් එක් දරුවාගේ ඉගෙනුම් හා සංවර්ධනය වාර්තා කිරීමට Insight Assessment Platform භාවිත කරයි. ඔබේ දරුවාගේ පාසල Insight Assessment Platform භාවිත නොකරන්නේ නම්, ඔවුන්ට ලියවිල්ලක් ලෙස හෝ ඉලෙක්ට්‍රොනික පිටපතක් ලෙස සංක්‍රාන්ති ප්‍රකාශය දෙනු ලැබේ.

අධ්‍යාපන හා පුහුණු දෙපාර්තමේන්තුව සමහර විට බාහිර සේවා සපයන්නන් භාවිත කරයි. දෙපාර්තමේන්තුව සඳහා සේවා සපයන ආයතන දත්ත ආරක්ෂණ ක්‍රමවේද අනිවාර්යයෙන්ම භාවිත කළ යුතු වේ. Insight Assessment Platform දෙපාර්තමේන්තුවේ **තොරතුරු පෞද්ගලිකත්ව ප්‍රතිපත්තියට** [www.education.vic.gov.au/Pages/privacypolicy](http://www.education.vic.gov.au/Pages/privacypolicy) අනුකූල වේ.

අධීක්ෂණ හා පර්යේෂණ සඳහා දෙපාර්තමේන්තුව සංක්‍රාන්ති ප්‍රකාශනවල තොරතුරු භාවිත කළ හැකිය. මෙම තොරතුරු අංක සහ ප්‍රස්තාරවලින් ඉදිරිපත් කෙරෙන අතර ළමයින් නම් **නොකෙරේ.**

Insight Assessment Platform පිළිබඳ වැඩි විස්තර සඳහා, [psts@edumail.vic.gov.au](mailto:psts@edumail.vic.gov.au) හරහා දෙපාර්තමේන්තුව සම්බන්ධ කර ගන්න.

සමහර විට වික්ටෝරියානු අධ්‍යාපනය සහ සත්කාර වෘත්තිකයන් දරුවෙකුගේ යහපැවැත්ම හෝ ආරක්ෂාව ප්‍රවර්ධනය කිරීම සඳහා තොරතුරු බෙදා ගත යුතුය. ඔබේ මුල් ළමාවිය අධ්‍යාපන සේවාව මගින් ඔබේ දරුවා සහ පවුලේ අයගේ රැකවරණය, වෙනස් කොට සැලකීම, වෘත්තීය සෞඛ්‍යය හා ආරක්ෂාව සහ දරුවන්ගේ යහපැවැත්ම සහ ආරක්ෂණ බැඳීම් ඉටු කිරීමට අවශ්‍ය අවස්ථාවල තොරතුරු බෙදා ගත හැකිය. වැඩි විස්තර සඳහා, <https://www.vic.gov.au/information-sharing-schemes-and-the-maram-framework> වෙත යොමු වන්න.

# වැඩිදුර තොරතුරු සඳහා

[www.education.vic.gov.au/transitiontoschool](http://www.education.vic.gov.au/transitiontoschool). වෙත යොමු වන්න

මෙම ලේඛනය විවිධ භාෂාවලින් [www.education.vic.gov.au/transitiontoschool](http://www.education.vic.gov.au/transitiontoschool) හරහා ලබා ගත හැකිය.